

LĒMUMS

Ādažos, Ādažu novadā

2025. gada 24. jūlijā **Nr.** **300**

**Par grozījumiem Ādažu novada pašvaldības domes 2023. gada 23. novembra lēmumā Nr. 451 “Par dalību atklātajā projektu iesniegumu konkursā “Publiskās ārtelpas attīstība”” īstenošanu”**

Atbilstoši Ādažu novada pašvaldības domes 23.11.2023. lēmumam Nr. 451 “Par dalību atklātajā projektu iesniegumu konkursā “Publiskās ārtelpas attīstība”” (turpmāk – Lēmums), pašvaldība un Centrālā finanšu un līgumu aģentūra (turpmāk – CFLA) 2024. gada 26. jūnijā noslēdza vienošanos Nr. 5.1.1.3/1/23/A/029 par projekta “Publiskās ārtelpas attīstība Gaujas ielā 31” (turpmāk – Projekts) īstenošanu. Eiropas Savienības kohēzijas politikas programmas 2021. - 2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.3 pasākumā “Publiskās ārtelpas attīstība”.

2024. gada 29. augustā ar domes lēmumu Nr. 349 “Par grozījumiem Ādažu novada pašvaldības domes 2023. gada 23. novembra lēmumā Nr. 451 “Par dalību atklātajā projektu iesniegumu konkursā “Publiskās ārtelpas attīstība” īstenošanu”, dome nolēma palielināt finansējumu projektēšanai un autoruzraudzībai par 17 218,34 *euro,* t.i., no sākotnējiem 42 500 *euro* līdz 59 718,34 *euro*.

Pašvaldība un SIA “Baltex Group” 03.10.2024. noslēdza līgumu Nr. JUR2024-09/981 (turpmāk – Līgums) par būvprojekta izstrādi un autoruzraudzības veikšanu.

Kopējais finansējums būvniecības darbiem Projektā tika paredzēts 463 300 *euro*. Būvniecības ieceres izstrādātājs aprēķināja provizoriskās būvniecības darbu izmaksas 683 599 *euro* apmērā. Izvērtējot Projektā paredzētos risinājumus, tika izvērtēta darbu apjomu samazināšana, ko izslēdzot tiktu saglabāta būvniecības ieceres funkcionalitāte, visas aktivitātes un sasniegti plānotie rādītāji. Tādējādi būvniecības izmaksas tiek paredzētas 636 888 *euro* apmērā, kas tomēr par 173 588 *euro* pārsniedz Projektā plānoto.

Izvērtējot Projektā paredzētos risinājumus 30.06.2025. Projektu uzraudzības komisijas sēdē tika izskatīts sagatavotais priekšlikums tādu darbu apjomu samazināšanai, kurus izslēdzot saglabātos būvniecības ieceres funkcionalitāte, kā arī īstenotas visas Projekta aktivitātes un sasniegti plānotie rādītāji. Arī pēc darbu apjomu samazināšanas, būvniecības izmaksas tiek paredzētas 636 888 euro apmērā, kas par 173 588 euro pārsniedz Projektā plānoto. Izvērtējot projektētāja sagatavoto darbu tāmi, lielākais pieaugums ir ceļu un laukumu bruģakmens segumu ierīkošanas izmaksās un apgaismojuma, vājstrāvas tīklu un ūdensvada un kanalizācijas tīklu izbūvei. Projekta darbības paredzēts īstenot, ievērojot Jaunā Eiropas “Bauhaus” principus: estētika, ilgtspēja, iekļautība, tai skaitā, nodrošinot publiskās ārtelpas attīstības risinājumu iekļaušanos apkārtējā ainavā, dabā balstīto risinājumu, universālā dizaina principu ievērošanu. Jaunu elektrotīklu un vājstrāvas tīklu izbūve, tostarp energoefektīvu apgaismojuma risinājumu ierīkošana automašīnu stāvvietu zonā, kā arī apmeklētāju pastaigu un atpūtas teritorijās un videonovērošanas vajadzībām, bija viens no projekta īstenošanas būtiskākajiem nosacījumiem. Tas nodrošināja atbilstību horizontālā principa “energoefektivitāte pirmajā vietā” prasībām, kā arī Jaunā Eiropas “Bauhaus” principu īstenošanu, īpaši uzsverot ilgtspējību un kvalitatīvas publiskās vides attīstību. Projektā paredzētie risinājumi nodrošina šo principu ievērošanu. Projektu uzraudzības komisija atbalstīja sagatavoto priekšlikumu darba apjomu samazināšanai un virzīja izskatīšanai uz Attīstības komitejas sēdi.2024. gadā Projekta īstenošanai tika izlietoti 14 101,34 *euro*. 2025. gadā Projekta īstenošanai pašvaldības budžetā paredzēti 95 642 *euro*. Lai izsludinātu Projekta būvdarbu iepirkumu, Attīstības un projektu nodaļas 2026. gada budžeta tāmē nepieciešams paredzēt pašvaldības finansējumu 243 083 *euro*. Plānotās izmaksas var mainīties, ņemot vērā būvdarbu faktisko līgumcenu pēc iepirkuma noslēgšanās.

Pamatojoties uz Pašvaldību likuma 4. panta pirmās daļas 2. punktu, kā arī domes Attīstības komitejas 09.07.2025. atzinumu un Finanšu komitejas 16.07.2025. atzinumu, Ādažu novada pašvaldības dome

**NOLEMJ:**

1. Veikt grozījumu Ādažu novada pašvaldības domes 23.11.2023. lēmumā Nr. 451 “Par dalību atklātajā projektu iesniegumu konkursā “Publiskās ārtelpas attīstība””:
   1. izteikt lemjošās daļas 1. punktu šādā jaunā redakcijā:

“1. Konceptuāli atbalstīt Ādažu novada pašvaldības projekta “Publiskās ārtelpas attīstība Ādažos Gaujas ielā 31” dalību Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.3. specifiskā atbalsta mērķa pasākumā “Publiskās ārtelpas attīstība” ar projektu “Publiskās ārtelpas attīstība”, ar kopā plānoto finansējumu 697 407 *euro*, tajā skaitā Eiropas Savienības Eiropas Reģionālās attīstības fonda finansējumu 430 610 *euro* un pašvaldības finansējumu 266 797 *euro*.”.

* 1. papildināt lemjošo daļu ar jaunu 3.1 un 3.2 punktu:

“3.1 Projekta būvniecības izmaksas noteikt 636 888 *euro*, t.sk., ERAF finansējumu 393 805 *euro* un pašvaldības finansējumu 243 083 *euro*;

3.2 Projekta būvniecības izmaksu segšanai paredzēt finansējumu 243 083 *euro* apmērā Attīstības un projektu nodaļas 2026. gada budžeta tāmes projektā.”

1. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU